stanford-oval/wikipedia huggingface dataset:
שרון קטרון
ביוגרפיה > פעילות בארגון עובדים

במהלך שנת 2007 הקימה קטרון את ארגון סגל ההוראה באוניברסיטה הפתוחה, ובכך הובילה עם חבריה התאגדות עובדים ראשונה במוסד זה, שהוא המוסד האקדמי הגדול בישראל, וזאת לאחר שבמשך 30 שנות קיומה של האוניברסיטה הפתוחה הייתה המוסד האקדמי היחיד בישראל בו לא גובשו יחסי עבודה קיבוציים כלל.
בשנת 2009 נמנתה קטרון על ידי העיתון "דה מרקר" כאחת מחמישים המשפיעים בחינוך בישראל
קטרון הובילה את נציגות העובדים למשא ומתן ארוך עם הנהלת המוסד, סכסוך עבודה שהביא לדיון בנושא בוועדת הכספים של הכנסת ושביתה בת 50 יום, אשר באה לסיומה רק לאחר התערבות הוועדה לתכנון ולתקצוב שהביאה לקביעה כי שכרם של המורים באוניברסיטה הפתוחה יוסדר בהסכם קיבוצי על בסיס תנאי העבודה של הסגל הזוטר בשאר האוניברסיטאות, והתערבותו של שר החינוך למינויו של פרופ' יצחק זמיר כמגשר בין ההנהלה והעובדים. לאחר תהליך הגישור הושג לראשונה הסכם קיבוצי בעבור 1,300 חברי סגל ההוראה של המוסד, הסכם אשר הביא בין השאר לתוספת בת 24% בעלות שכרם.
לצד ההתאגדות וההסכם באוניברסיטה הפתוחה, אשר היו אבן דרך היסטורית בהתבססותו של ארגון כוח לעובדים, נרתמה קטרון לקידום העבודה המאורגנת גם מחוץ לכותלי האוניברסיטה ונבחרה להנהגה הארצית של ארגון העובדים "כוח לעובדים" כאשר היא מציבה מטרה של קידום מנהיגות נשית בארגון, ובכך היוותה השראה לעיסוק בתפקידן של נשים בארגוני עובדים ומשא ומתן באקדמיה ובקרב עובדות בתחומים נוספים דברים ברוח זו נשאה קטרון כדוברת במגוון גדול של אירועים ציבוריים ובהם צעדת אחד במאי בתל אביב, הכנס הסוציאל-דמוקרטי ופסטיבל סרטי הפועלים בחיפה. קטרון מכהנת מאז שנת 2011 כרכזת ההנהגה של כוח לעובדים (המכונה "צוות ארגון").
הערות שוליים

↑  העיר, 50 המשפיעים על החינוך בישראל 2009 - מקומות 11-50, באתר TheMarker‏, 26 באוגוסט 2009
↑  פרוטוקול דיון וועדת הכספים בנושא מסמך באתר הכנסת
↑  גיל קול, הסכם באונ' הפתוחה: העלאת שכר של 24%, באתר ynet, 27 בספטמבר 2010
↑  נעמה טלמור ופנחס וולף‏, השביתה באוניברסיטה הפתוחה תימשך גם מחר, באתר וואלה, 22 באפריל 2009
↑  שרה ב"ק, ‏מרצי האוניברסיטה הפתוחה חוזרים ללמד, באתר ‏מאקו‏, 7 ביוני 2009
↑  בועז ווליניץ‏, עובדות סוציאליות: למה נשים לא מנהלות את המאבק?, באתר וואלה, 21 במרץ 2011
↑  צעדת אחד במאי 2011: ת"א-נצרת כתבה בטלוויזיה החברתית, 1 במאי 2011
↑  אבירמה גולן, פתאום קמה תנועה, באתר הארץ, 9 בפברואר 2011
| --- | --- |
בקרת זהויות :  NLI: 987007393078505171  VIAF: 63151963601200310169   WorldCat (עם VIAF): 63151963601200310169
שחרור (סרט)

| --- | --- |

 בימוי:  אנטואן פוקואה
 הופק בידי:  טוד בלק ג'ואי מק'פרלנד ג'ון מון ויל סמית'
 תסריט:  ויליאם נ. קולאז'
 שחקנים ראשיים:  ויל סמית' בן פוסטר שרמיין בינגווה
 צילום:  רוברט ריצ'רדסון 
 מדינה:  ארצות הברית
 חברה מפיצה:  אולפני אפל
 הקרנת בכורה:  2 בדצמבר 2022 (ארצות הברית) 9 בדצמבר 2022 (אפל TV פלוס)
 משך הקרנה:  132 דקות
 שפת הסרט:  אנגלית
 סוגה:  סרט מתח, סרט היסטורי, סרט דרמה, סרט פעולה 
 דף הסרט ב־IMDb
 
"שחרור" (באנגלית: "Emancipation") הוא סרט פעולה היסטורי אמריקאי משנת 2022 בבימויו של אנטואן פוקואה. הסרט מבוסס על סיפורו האמיתי של אדם בשם גורדון, ששמו בסרט הוא "פיטר", עבד לשעבר, ותצלומי גבו החשוף, לאחר שהולקה בכבדות, אשר פורסמו ברחבי העולם ב-1863, מה ששימש כהוכחה לתנועה לביטול העבדות לגבי אכזריותה של העבדות האמריקאית. בסרט מככבים ויל סמית', בן פוסטר ושרמיין בינגווה.
הסרט הוקרן לראשונה בוושינגטון די. סי. ב-1 באוקטובר 2022, ויצא לאקרנים בבתי קולנוע נבחרים ב-2 בדצמבר 2022, לפני יציאתו בשירות הסטרימינג ב-9 בדצמבר 2022 על ידי אפל TV פלוס.
עלילה

לאחר שהולקה כמעט למוות, עבד בשם פיטר בורח ממטע בלואיזיאנה ועושה את דרכו צפונה, שם הוא מצטרף לצבא האיחוד.
שחקנים

ויל סמית' – פיטר
בן פוסטר – פאסל
שרמיין בינגווה – דודיאן
סטיבן אוג – סמל הווארד
מוסטפא שאקיר – אנדרה קאיו
טימותי האטון – סנטור ג'ון ליונס
גילברט אוואר – גורדון
גרנט הארווי – לידס
רוני ג'ין בלווינס – הרינגטון
ג'באר לואיס – תומאס
מייקל לוואה – ג'ון
אהרון מוטן – נואלס
אימני פולום – בטסי
הפקה

ב-15 ביוני 2020 דווח, כי אנטואן פוקואה יביים את הסרט בכיכובו של ויל סמית'. המפיק ג'ואי מקפרלנד, שהחל לחקור ולפתח את הסרט ב-2018, גייס את ויליאם קולאז' לכתוב את התסריט. על יצירת הסרט אמר פוקווה:
עברו כמעט שנתיים מהרגע שקראתי את התסריט לראשונה. זה פגע בלב ובנשמה שלי בכל כך הרבה דרכים שאי אפשר להסביר אבל אני חושב שאתה מבין. אנחנו צופים בחלק מהתחושה שהייתה לי ברחובות עכשיו. יש עצב, יש כעס, יש אהבה, אמונה ותקווה...
האחים וורנר, MGM, ליונסגייט וסרטי יוניברסל הגישו הצעות על הסרט לפני שאפל זכתה בסופו של דבר בזכויות הפצה עבור יותר מ-130 מיליון דולר. באוגוסט 2021 הצטרפו לצוות השחקנים בן פוסטר, שרמיין בינגווה, גילברט אוואור ומוסטפא שאקיר. סמית' הרוויח 35 מיליון דולר על חלקו בסרט.
שלב הצילומים היה צפוי להתחיל ב-3 במאי 2021, בלוס אנג'לס. מאוחר יותר הוא היה אמור להתחיל ב-21 ביוני 2021, בג'ורג'יה, אך ב-12 באפריל, הוכרז שהסרט יצולם במקום אחר עקב חוק יושר הבחירות של 2021 (אנ'). סמית' ופוקווה אמרו בהצהרה משותפת: "איננו יכולים במצפון טוב לספק תמיכה כלכלית לממשלה שחוקקה חוקי הצבעה רגרסיביים שנועדו להגביל את הגישה לבוחרים". דווח כי שינוי המיקום עלה כ-15 מיליון דולר. הצילומים התקיימו בניו אורלינס מ-12 ביולי עד 21 באוגוסט 2021. ב-2 באוגוסט, הצילומים נעצרו למשך חמישה ימים כתוצאה ממספר בדיקות חיוביות למחלת נגיף קורונה. ליהוקים נוספים לסרט הוכרזו בנובמבר ובדצמבר.
במאי 2022 יציאת הסרט נדחתה לשנת 2023, כשהסיבות לכך היו עיכובים רבים בהפקה, התקרית שבה היה מעורב ויל סמית' בטקס פרסי אוסקר ה-94, ולוח זמנים צפוף של סרטים מחברת אפל. לאחר מכן הסרט הועבר לתאריך שלו בדצמבר 2022.
הפצה

הקרנה של הסרט נערכה בוועידת החקיקה השנתית ה-51 של הקרן השחורה של הקונגרס בוושינגטון די. סי., ב-1 באוקטובר 2022, כשסמית' ופוקווה נכחו כדי לקיים דיון שאלות ותשובות לאחר מכן. הוא גם הוקרן בלוס אנג'לס, ב-24 באוקטובר 2022. הסרט צפוי לצאת לאקרנים בבתי הקולנוע ב-2 בדצמבר 2022, ולאחר מכן ב-9 בדצמבר באפל TV פלוס.
תגובות

באתר Rotten Tomatoes, כ-61% מתוך 23 ביקורות הן חיוביות, עם דירוג ממוצע של 6.2/10. Metacritic הקצה לסרט ציון ממוצע משוקלל של 59 מתוך 100 על סמך 11 ביקורות של מבקרים, מה שמצביע על "ביקורות מעורבות או ממוצעות".
שמעון פרוג

| --- | --- |

 לידה:  15 בנובמבר 1860 בוברובי-קוט, אוקראינה 
 פטירה:  22 בספטמבר 1916 (בגיל 55) אודסה, האימפריה הרוסית 
 מדינה:  האימפריה הרוסית 
 מקום קבורה:  2nd Christian Cemetery 
 שפות היצירה:  רוסית, עברית, יידיש 
 סוגה:  שירה 
 
שמעון פרוג
חוג הסופרים היהודים באודסה (1916). מימין לשמאל: שמעון פרוג, חיים נחמן ביאליק, מנדלי מוכר ספרים, ש. אנ-סקי ויהושע חנא רבניצקי
שמעון-שמואל פרוג בספר השירים היידי אמנטאלאגיע פינף הונדערט יאהר אידישע פאעזיע, 1917 ניו יורק. לחצו על התמונה לדפדוף בספר מעמוד 58
שמעון (סמיון) שמואל פְרוּג (ברוסית: Семён Григорьевич (Шим‘он Шмуэль) Фруг‏; 15 בנובמבר 1860, בּוֹבּרוֹבי-קוּט, פלך חרסון, האימפריה הרוסית – 22 בספטמבר 1916, אודסה, שם) היה משורר יהודי שכתב בעיקר ברוסית ויידיש אך גם בעברית. כתיבתו בפרוזה הייתה בעיקר ברוסית, עובדה המשקפת את נטייתה הרווחת של האינטליגנציה היהודית ברוסיה של מפנה המאות.
פרוג היה מחשובי המשוררים בתנועת "חובבי ציון" באימפריה הרוסית. הוא גר בחרסון, ובשנים 1881–1909 בסנקט פטרבורג, שבה עבד במערכות העיתונים היהודיים. מאוחר יותר עבר פרוג לאודסה, ובה נפטר.
הוא השפיע בכתיבתו על ביאליק, טשרניחובסקי ובני דורם, תקופת התחייה. שיריו הותאמו למנגינות רוסיות.
זכרו הונצח בישראל בקריאת רחובות על שמו, בהם בתל אביב, בחיפה, בחולון, בכפר סבא, ברמת גן ובנתניה.
מכתביו > כתביו בעברית

שירים, ורשה: תושיה, תרע"ד.
מכתביו > כתביו בתרגום עברי

שירי פרוג (תרגם ברישיון המחבר: יעקב קאפלאן, עם תמונת ותולדות חייו; ערוכה בידי ר' בריינין), ורשה: האלטער ואייזענשטאדט, תרנ"ח-תרנ"ט.
שירי שמעון שמואל פרוג (עברית: אברהם לוינסון), תל אביב: דבר, תש"א.
ספורים (תרגם: י' ספיבק; תולדותיו ושרטוטים לדמותו של המשורר מאת המתרגם), תל אביב: עמיחי, [תשט"ז].
שיניים לבנות

שיניים לבנות הוא רומן מאת הסופרת הבריטית זיידי סמית', שראה אור באנגלית בשנת 2000, ובעברית בשנת 2003. הרומן עוסק בחייהם המאוחרים של שני אחים לנשק — הבנגלדשי סמאד איקבל והאנגלי ארצ'י ג'ונס — ושל משפחותיהם, בלונדון.
הספר זכה במספר פרסים, בהם פרס הבדיון על שם ג'יימס טייט בלאק בשנת 2000, פרס וויטברד לרומן הביכורים הטוב ביותר לשנת 2000, פרס ספר הביכורים של הגרדיאן, פרס ספר הביכורים של ארגון סופרי חבר העמים הבריטי, ופרס בטי טראסק. כתב העת טיים כלל את הרומן ברשימת "מאה הרומנים הטובים ביותר בשפה האנגלית מ-1923 עד 2005"
תקציר עלילה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
עיבוד לטלוויזיה

בשנת 2002 שודר בערוץ 4 הבריטי עיבוד טלוויזיוני לרומן, בארבעה חלקים. את הסדרה ביים ג'וליאן ג'ארולד, וכיכּבו בה אום פורי בתפקיד סמאד ופיל דייוויס בתפקיד ארצ'י.
הערות שוליים

↑  The Whitbread Book Awards 1971–2005
↑  "All Time 100 Novels". Time. 16 באוקטובר 2005. {{cite news}}:  (עזרה)
↑  White Teeth on Hulu.
↑  Dominic Casciani, "White Teeth sparkles on TV", BBC News.
| --- | --- |
בקרת זהויות :  GND: 4717417-1
רכס מורוזומי

| --- | --- |
אין תמונה חופשית
 מידע כללי
 גובה:  1,466 מ' 
 מיקום:  אזור הברית האנטארקטית,
 רכס הרים:  הרי USARP 
 קואורדינטות:  71°39′00″S 161°55′01″E﻿ / ﻿71.65°S 161.917°E﻿ / -71.65; 161.917
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומירכס מורוזומי(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומירכס מורוזומי
 
רכס מורוזומי (באנגלית: Morozumi Range) הוא רכס הרים יוצא דופן ביופיו, בארץ ויקטוריה, שבאנטארקטיקה.
אורכו של הרכס 46 קילומטרים בכיוון צפון-מערב - דרום-מזרח.
הקצה הצפוני של הרכס מתנשא מעל המפגש בין קרחון גרסיט, וקרחון רניק.
שיא גובהו של הרכס 1,466 מטרים מעל פני הים.
היסטוריה > גילוי ומיפוי הרכס

הרכס מופה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית, בין השנים 1960–1963.
היסטוריה > מקור השם

שמו של הרכס ניתן לו על ידי הוועדה המייעצת לשמות אנטארקטיים.
הרכס נקרא על שמו של הנרי מ. מורוזומי (Henry M. Morozumi) מדען חוקר זוהר הקוטב, ששהה בתחנת הקוטב הדרומי בשנת 1960, והיה מנהל המחקר המדעי בתחנת בירד בשנת 1963.
לקריאה נוספת

• Gunter Faure, Teresa M. Mensing, , P 113
• James G. Bockheim, , P 112
• Allen, Boyd III; Mayewski, Paul Andrew; Lyons, W. Berry; and Spencer, Mary Jo, , (1985). Earth Science Faculty Scholarship. 203 https://digitalcommons.library.umaine.edu/ers_facpub/203
• A B Pour, Y Park, M Hashim, and J K Hong, , IOP Conf. Series: Earth and Environmental Science 169 (2018) 012081 doi :10.1088/1755-1315/169/1/012081
• R. L. Oliver, P. R. James, J. B. Jago, , P 141
הערות שוליים

1 2 3 4 5 6 7  מידע גאוגרפי והיסטורי
↑  מידע גאוגרפי
רכס מדי

| --- | --- |
אין תמונה חופשית
 מידע כללי
 גובה:  990 מ' 
 מיקום:  אזור הברית האנטארקטית,
 רכס הרים:  רכס נפטון 
 קואורדינטות:  83°28′00″S 55°50′00″W﻿ / ﻿83.4667°S 55.8333°W﻿ / -83.4667; -55.8333
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומירכס מדי(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומירכס מדי
 
רכס מדי או רכס מיידי או מצוק מדי (באנגלית: Madey Ridge) הוא רכס סלעי ברכס נפטון, בהרי פנסקולה בארץ המלכה אליזבת שבאנטארקטיקה.
הרכס משתרע לכיוון צפון-מערב, החל מהר מופאט, לאורכו של הצד הצפוני של מצוק ברקוויסט.
גובהו של הרכס 990 מטרים מעל פני הים; והוא הפסגה ה-4,141 בגובהה באנטארקטיקה.
היסטוריה > גילוי ומיפוי ההר

רכס נפטון (בו ממוקם רכס מדי) התגלה וצולם מהאוויר ב-13 בינואר 1956, בטיסה חוצת-אנטארקטיקה של צי ארצות הברית, שיצאה מתחנת מצר מקמורדו לים ודל וחזרה למצר.
הרי פנסקולה כולם (ובהם רכס מדי) מופו על ידי הסקר הגאולוגי של ארצות הברית בשנים 1967–1968, באמצעות סקרים על הקרקע, ותצלומי אוויר על ידי צי ארצות הברית בעונת המחקר (הקיץ האנטארקטי) 1956–1966.
היסטוריה > מקור השם

שמו של ההר ניתן לו על ידי הוועדה המייעצת לשמות אנטארקטיים.
ההר נקרא בשם זה, על שמה של ג'ולס מדי (Jules Madey), מפעילת רדיו (ham radio) מהעיר קלארק, במדינת ניו ג'רזי שבארצות הברית, אשר במשך מספר עונות מחקר (קיצים אנטארקטיים) בין השנים 1957–1967 ארגנה גישור משדר-מקלט - וטלפוניה (phone patch) לחברי הסקר הגאולוגי של ארצות הברית, אשר סקרו את אנטארקטיקה באותן עונות מחקר, ובייחוד לצוותי הסקר אשר חקרו את הרי פנסקולה.
ראו גם

סלע גיליס
הערות שוליים

↑  גאזט השמות האנטארקטיים הרשמי של ארצות הברית
1 2 3 4 5 6 7 8 9  מידע גאוגרפי והיסטורי באתר הסקר הגאולוגי של ארצות הברית
↑  מידע גאוגרפי
↑  הרי אנטארקטיקה לפי גובהם
1 2 3 4 5  מידע היסטורי על רכס נפטון
1 2 3 4 5 6  מידע היסטורי
↑  ההיסטוריה של חובבי הרדיו בישראל ראו הסבר על מהות עבודתה, בעמוד 193
| רכס פורסטל |
| --- | --- | --- |
| רכסים | שלוחת אבלה |  |
| הרים | הר לצ'נר |  |
| פסגות | דירדאל • ואטס • פיירל |  |
| מצוקים | מצוק קמפ • סלע קואל |  |
| נונאטאקים | אקרמן • בלאנט • ואנגאד |  |
| קרחונים | צ'יימברס |  |
| שדות שלג | מידיאן • סאלי |  |
| מסיב דופק |
| --- | --- | --- |
| קרחונים | אדג' |  |
| עמקים | עמק דייוויס (אנטארקטיקה) |  |
| הרים | אינגלנד • ווקר • נויברג |  |
| נונאטאקים | בראון • ראושיו |  |
| אגמים | אגם פורלידס |  |
| מצוקים | מצוק פורלידס |  |
| מצוקי בוייד | נונאטאק קוקס • סלע רנקין |  |
| אתרים נוספים בהרי פנסקולה |
| --- | --- | --- |
| קרחונים | קרחון אקדמי |  |
| מפלי קרח וזרמי קרח | מפל הקרח אמונדסן • זרם הקרח פאונדיישן |  |
| רמות | מישור אירקווי |  |
| הרים וגבעות | גבעות הימלברג • מסיב פורד • פסגות קסטר |  |
| נונאטאקים ומצוקים | סלעי אדג' • נונאטאק פרל |  |
שני חזן

| --- | --- |

חזן, 2016
 לידה:  15 בספטמבר 1992 (בת 32) קריית אתא, ישראל 
 מדינה:  ישראל ישראל
 השקפה דתית:  יהדות 
 פרסים והוקרה:  מלכת היופי של ישראל לשנת 2012 ייצגה את ישראל במיס וורלד (מיס עולם) 2012  ייצגה את ישראל במיס אינטרנשיונל 2018
 
שני חזן (נולדה ב-15 בספטמבר 1992) היא דוגמנית וזמרת ישראלית, מתגוררת בניו יורק. מלכת היופי של ישראל לשנת 2012. היחידה שייצגה את ישראל ב-2 תחרויות יופי בינלאומיות שונות: מיס עולם (מיס וורלד) 2012, ומיס אינטרנשיונל 2014.
ביוגרפיה

שני חזן נולדה וגדלה בקריית אתא למשפחה ממוצא מרוקאי. סיפרה בראיונות איתה כי התמודדה עם הפרעת אכילה.
שירתה בצה"ל כמפעילת מערכות בחיל הים, וב-2012, בגיל 19, בעודה חיילת, זכתה בתחרות מלכת היופי של ישראל. בהמשך השנה ייצגה את ישראל בתחרות מיס עולם (מיס וורלד), והעפילה לשלב 30 המתמודדות הסופיות. ב-2014 ייצגה את ישראל בתחרות מיס אינטרנשיונל, והייתה הישראלית הראשונה והיחידה שייצגה את ישראל ב-2 תחרויות יופי בינלאומיות שונות.
הייתה פרזנטורית של חברת בגדי הים וההלבשה תחתונה הישראלית "אפרודיטה", ושל חברת ההנעלה האמריקאית "ריבוק" (הישראלית הראשונה שנבחרה לתפקיד זה).
בשנת 2015 התמודדה כזמרת בעונה השנייה של תוכנית המציאות המוזיקלית "אקס פקטור ישראל".
ב-2016 הנחתה את העונה השנייה של תוכנית הטיולים "מצב טיסה" באתר "פנאי פלוס" שב-ynet.
ב-2018 היגרה לניו יורק שבארצות הברית, על מנת לפתח את הקריירה שלה כדוגמנית וכשחקנית.
הערות שוליים

↑  שני חזן בבגד ים - חדשות הבידור, באתר Youtube,‏27 בפברואר 2017
↑  מיס עולם 2012 באתר pageantopolis.com
↑  רן בוקר, שני חזן: "אני מאוד שמחה שהודחתי", באתר ynet, 19 ביוני 2015
↑  פרק 5שני חזן מגלה את הריביירה הקרואטית, במדור "פנאי פלוס" באתר ynet‏, 16 באוקטובר 2019
↑  ‏70 שנה למלכות היופי - שני חזן, באתר Xnet
| מלכות היופי של ישראל |
| --- | --- | --- |
| שנות החמישים | מרים ירון (1950) • מיכל הראל (1951) • אורה ורד ג'מילי (1952) • חבצלת דרור (1953) • אביבה פאר (1954) • אילנה כרמל (1955) • שרה טל (1956) • עטרה ברזילי (1957) • מרים הדר (1958) • רינה יצחקוב (1959) |  |
| שנות השישים | עליזה גור (1960) • דליה ליאון (1961) • יהודית מזור (1962) • אסתר כפיר (1963) • רונית רינת (1964) • עליזה שדה (1965) • אביבה ישראלי (1966) • בתיה כבירי (1967) • מירי זמיר (1968) • חווה לוי (1969) |  |
| שנות השבעים | מושית ציפורין (1970) • אתי אורגד (1971) • אילנה גורן (1972) • לימור שריר (1973) • עדנה לוי (1974) • אורית קופר (1975) • רינה מור (1976) • זהבה ורדי (1977) • דורית ילינק (1978) • ורד פולגר (1979) |  |
| שנות השמונים | אילנה שושן (1980) • דנה וקסלר (1981) • דבי הס (1982) • שמעונה הולנדר (1983) • ספיר קופמן (1984) • הילה קלמן (1985) • נילי דרוקר (1986) • ימית נוי (1987) • שירלי בן מרדכי (1988) • ניקול הלפרין (1989) |  |
| שנות התשעים | איבונה קרוגליאק (1990) • מירי גולדפרב (1991) • רוית אסף (1992) • יאנה חודריקר (1993) • רווית ירקוני (1994) • יאנה קלמן (1995) • טלי לוונטל (1996) • מירית גרינברג (1997) • לינור אברג'יל (1998) • רנא רסלאן (1999) |  |
| העשור הראשון של המאה ה-21 | נירית בקשי (2000) • אילנית לוי (2001) • ימית הר נוי (2002) • סיון קליין (2003) • גל גדות (2004) • ילנה ראלף (2005) • יעל נזרי (2006) • לירן כוהנר (2007) • תמר זיסקינד (2008) • עדי רודניצקי (2009) |  |
| העשור השני של המאה ה-21 | שביט ויזל (2010) • אלה רן (2011) • שני חזן (2012) • טיטי איינאו (2013) • מור ממן (2014) • מעיין קרן (2015) • קארין עליה (2016) • רותם רבי (2017) • ניקול רזניקוב (2018) • סלע שרלין (2019) |  |
| העשור השלישי של המאה ה-21 | תהילה לוי (2020) • נועה כוכבא (2021) • אופיר קורסיה (2024) |  |
| --- | --- |
בקרת זהויות :  NLI: 987007400692105171  VIAF: 4004156677158933770003   WorldCat (עם VIAF): 4004156677158933770003 
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
שופינון שמנוני

| שופינון שמנוני |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: Scombriformes
משפחה:: גמפיליים
סוג:: Ruvettus
מין:: שופינון שמנוני
שם מדעי
 Ruvettus pretiosus ‏Cocco, 1833

שׁוֹפִינוּן שַׁמְנוּנִי המכונה דג השמן (שם מדעי: Ruvettus pretiosus) היא מין של דג מאכל גדול ממשפחת הגמפיליים (או מקרלי נחש) החי באוקיינוסים הטרופיים והממוזגים ברחבי העולם. דג זה יחידי בסוגו.
מאפיינים

הדג מגיע לאורך 3 מטר ולהגיע למשקל 63 קילוגרם, אך הרוב נראים באורך 1.5 מטר. לדג גוף מואר עם קשקשים אפורים כהים והוא בעל רצועת סנפיר גב נמוכה, 2 סנפירי שת גדולים ליד הזנב והלסת מתעקלת מעלה ובעלת שיניים גדולות. לדג ראייה המותאמת לחשיכה.
הוא צולל לעומק ל 100–800 מטר (נפוץ יותר בעומק 200–400 מטר) מתחת פני הים בבדידות או בקבוצה ושם מחפש דגים קטנים יותר וסרטנים.
לדג יש בשר משובח וטעים אך הוא שמנוני והשומן שלו (הכולל מעל 25% מהבשר) מכיל הרבה אסטר, קשה לעיכול וגורם לחלק מהאנשים לשלשל. למרות הבשר הטעים מחירו באזורים רבים נמוך מאוד, מה שמפתיע תיירים שאינם מכירים את השומן המשלשל שלו וקונים כמות בשר גדולה, בלי לחשוד בבעיה. עקב כך הדג נאסר לייבוא במדינות כמו יפן ואיטליה ומדינות אחרות כמו אוסטרליה או ארצות הברית אינן אוסרות את מכירתו, שהרי אינו מסכן חיים, אך מעודדות בכרוזים ופרסומות להיזהר מאכילת יתר שלו.
הערות שוליים

↑  שופינון שמנוני באתר הרשימה האדומה של IUCN
רכס מאסיב

| --- | --- |

הר מאסיב ברכס מאסיב
 מידע כללי
 גובה:  2,984 מ' 
 שטח:  144 קמ"ר 
 מדינה:  קנדה 
 מיקום:  אלברטה, קנדהקנדה
 רכס הרים:  הרי הרוקי הקנדיים 
 אורך הרכס:  15 ק"מ 
 קואורדינטות:  51°09′42″N 115°49′08″W﻿ / ﻿51.1617°N 115.819°W﻿ / 51.1617; -115.819
  (למפת קנדה מוגדלת) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי רכס מאסיב(למפת קנדה רגילה) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי רכס מאסיב(למפת אלברטה רגילה) אדמונטון קלגרי רד דיר לת'ברידג' מדיסין הט גרנד פריירי קולומביה הבריטית הטריטוריות הצפון-מערביות ססקצ'ואן ארצות הבריתרכס מאסיב(למפת אלברטה מוגדלת) אדמונטון קלגרי רד דיר לת'ברידג' מדיסין הט גרנד פריירי קולומביה הבריטית הטריטוריות הצפון-מערביות ססקצ'ואן ארצות הבריתרכס מאסיב
 
רכס מאסיב (באנגלית: Massive Range) הוא רכס הרים בהרי הרוקי הקנדיים, בפרובינציית אלברטה שבקנדה.
גאוגרפיה

הרכס, ממוקם דרומית מערבית לעמק נהר בואו, בשטח הפארק הלאומי באנף.
שיא גובהו של הרכס 2,984 מטרים מעל פני הים (בהר ברט).
אורכו של הרכס 15 קילומטרים מצפון לדרום, רוחבו 16 קילומטרים ממזרח למערב, ושטחו הכולל של הרכס 144 קמ"ר.
בדו"ח מצב ההרים האחרון, מצא מועדון האלפיני הקנדי כי הרי סנט אליאס - המשתרעים על קולומביה הבריטית, יוקון ואלסקה - מאבדים קרח מהר יותר משאר חלקי הארץ.
מחקרים קודמים גילו כי בין השנים 1957–2007 איבד הרכס 22% מכיסוי הקרח שלו, מה שהוביל לעליית מפלס הים העולמי ב -1.1 מילימטרים.
גאוגרפיה > פסגות הרכס

הרכס כולל את ההרים והפסגות הבאים:
| שם ההר | גובהו במטרים | שם ההר באנגלית |
| --- | --- | --- |
| הר ברט | 2,984 | Mount Brett |
| הר פיילוט | 2,935 | Pilot Mountain |
| הר בורג'ו | 2,930 | Mount Bourgeau |
| הר מאסיב | 2,435 | Massive Mountain |
לקריאה נוספת

•  Brian Patton, Bart Robinson, , P 50
• Brian Patton, , PP 14, 33, 46
• GEOLOGICAL SURVEY OF CANADA, , PP 31
הערות שוליים

1 2 3 4 5  מידע גאוגרפי
↑  'We've never seen this': massive Canadian glaciers shrinking rapidly, The Guardian
שטרובה 2398

| --- | --- |
   
 מיקומו של שטרובה 2398 בקבוצת דרקון (לא מופיע במפה)
 נתוני תצפית
 קבוצת כוכבים:  דרקון
 שמות נוספים:  גליזה 725 A/B,‏ LHS 58/59
 סוג:  זוג ננסים אדומים
 בהירות נראית:  9.72 / 8.95
 סיווג ספקטרלי:  M3 / M3.5
 עלייה ישרה:  18ʰ 42ᵐ 46.8ˢ מילי-שניות קשת בשנה
 נטייה:  ‏42.5″ ‏37′ ‏59°‏+ מילי-שניות קשת בשנה
 מאפיינים פיזיים
 בהירות מוחלטת:  11.98 /  11.21
 מרחק:  11.5  שנות אור 3.53  פארסק
 רדיוס:  0.2 / 0.25 רדיוסי שמש
 מסה:  0.29 / 0.36 מסות שמש
 עוצמת הארה:  פי 0.0014 / 0.0028 מהשמש
 טמפרטורה:  3,000 / 3,500 K
 תנועה עצמית:  2,273 מילי-שניות קשת בשנה
 
שטרובה 2398 (נקרא גם גליזה 725) הוא כוכב כפול המורכב מזוג ננסים אדומים הנמצאים במרחק של 11.5 שנות אור בקבוצת הכוכבים דרקון. אף על פי שזו אחת ממערכות הכוכבים הקרובות לכדור הארץ, הבהירות נראית של כוכבי המערכת היא נמוכה מכדי לאפשר צפייה בהם ללא ציוד עזר. טלסקופ חובבים מאפשר להפריד בין שני בני הזוג.
היסטוריה

שטרובה 2398 הופיע לראשונה בקטלוג הכוכבים הכפולים שנערך על ידי פרידריך פון שטרובה ופורסם בשנת 1837. בשנת 1971 דווח שנצפתה התפרצות יחידה באחד משני הכוכבים, אך לא ניתן היה לזהות במי מהם מדובר. בהיעדר תצפיות נוספות בהתפרצויות כאלה הזוג מסווגים כ"כוכבים חשודים כמשתנים" מסוג כוכב הבזק, אך לא קיבלו ציון של כוכב משתנה.
מאפיינים

זוג הכוכבים מקיף זה את זה במסלול מאוד אליפטי כך שהמרחק ביניהם משתנה מ-25 יחידות אסטרונומיות ועד ל-85 יחידות אסטרונומיות בזמן הקפה של 453 שנים. עד היום לא זוהו כוכבי לכת המקיפים אחד משני הכוכבים. אם קיים כוכב לכת לאחד מהשניים, אז לצופה שנמצא בו יראה בן הזוג ככוכב בהיר מאוד שניתן לראייה גם ביום ובקרבה המרבית בהירותו תהיה מדרגה 12-, דומה לבהירותו של הירח המלא כפי שהוא נראה מכדור הארץ. למערכת תנועה עצמית גדולה של כ-2.25 שניות קשת בשנה.
מאפיינים > שטרובה 2398 A

שטרובה 2398 A (נקרא גם LHS 58) הוא ננס אדום מסוג ספקטרלי M3 V, רדיוסו כ-25% מרדיוס השמש ומסתו כ-36% ממסת השמש. טמפרטורת פניו היא כ-3,500 קלווין והוא מאיר בעוצמה של כ-3 אלפיות מעוצמת ההארה של השמש באור נראה ובערך פי מאה מכך בצירוף הקרינה בתחום התת-אדום. הוא הכוכב הגדול יותר, בעל הרדיוס הגדול יותר ובעל הטמפרטורה הגבוהה יותר מבין השניים, ולכן גם עוצמת הארתו כפולה מזו של בן הזוג. על מנת שכוכב לכת המקיף אותו יוכל להכיל מים במצב צבירה נוזלי, עליו להיות במרחק שנע בין שמינית לרבע יחידה אסטרונומית ממנו.
מאפיינים > שטרובה 2398 B

שטרובה 2398 B (נקרא גם LHS 59) הוא ננס אדום מסוג ספקטרלי M3.5 V, רדיוסו כ-20% מרדיוס השמש ומסתו כ-29% ממסת השמש. טמפרטורת פניו היא כ-3,000 קלווין והוא מאיר בעוצמה של כאלפית וחצי מעוצמת ההארה של השמש באור נראה ובערך פי מאה מכך בצירוף הקרינה בתחום התת-אדום. למרות ההבדל הקטן ברדיוס, במסה ובטמפרטורה ביחס לבן הזוג הגדול יותר, עוצמת ההארה שלו היא רק מחצית מעוצמת ההארה של שטרובה 2398 A. על מנת שכוכב לכת המקיף אותו יוכל להכיל מים במצב צבירה נוזלי, עליו להיות במרחק שנע בין עשירית לשישית יחידה אסטרונומית ממנו.
שכנים

כמעט כל שכניו של שטרובה 2398 הם ננסים אדומים עמומים, ביניהם V1581 בברבור שנמצא במרחק של כ-5.8 שנות אור ממנו וכוכב ברנרד שנמצא במרחק של 9.5 שנות אור ממנו, כולם עמומים מכדי להראות בעין אנושית ללא ציוד עזר. חוץ מהם הכוכב הכפול 61 בברבור נמצא במרחק של 6.1 שנות אור ויראה משם בבירור ככוכב בהיר עם בהירות מדרגה 1.1, בעוד שמכדור הארץ הוא ניתן לצפייה רק כשתנאי התצפית טובים מאוד. השמש תראה משם ככוכב חסר יחוד עם דרגת בהירות 2.6. בכיוון ההפוך מהשמש נמצא במרחק של כ-8 שנות אור הכוכב σ בדרקון שיראה עם בהירות דומה לשל השמש בעוד שמכדור הארץ הוא בקושי ניתן לצפייה עם דרגת בהירות 4.7.
הערות שוליים

1 2 3  X. Bonfils, X. Delfosse, S. Udry, N. C. Santos, T. Forveille & D. Ségransan: Metallicity of M dwarfs, Astronomy and Astrophysics, Vol. 442, Iss. 2 (2005)
1 2 3 4  Thomas Wm Hamilton: Our Neighbor Stars: Including Brown Dwarfs, p. 23
1 2  VizieR: LHS 58 & LHS 59, LHS Catalogue, 2nd Edition (Luyten 1979)
↑  Robert Prokop: Observing the Nearest Stars, p. 47
↑  R. E. Gershberg & N. I. Shakhovskaya: Spectral Investigations of UV Ceti-Type Flare Stars and Search for New Variables of this Type Carried out at Crimea, International Astronomical Union Colloquium, Vol. 15, p. 135 (1971)
↑  General Catalog of Variable Stars: NSV 11288
שינמוך

סמל השינמוך מבוסס על סמל המיחזור. בעוד שסמל המחזור החצים יוצרים משלוש, בסמל המזור החץ השלישי פונה כלפי מטה כסימן להורדת האיכות של המוצר
שינמוך (באנגלית: Downcycling), הוא תהליך פירוק פסולת, שמוביל לייצר של חומר ממוחזר באיכות, חוזק או פונקציונליות נמוכה יותר מהחומר המקורי.